Sovesh/autoresearch-or huggingface dataset:
ଟାନୀ (Tibetan: ཏནི), aka Miric, Adi–Galo–Mishing–Nishi (Bradley 1997), or Abor–Miri–Dafla (Matisoff 2003),ହିମାଲୟର ପୂର୍ବ ପାଟସ୍ଥ ଅଞ୍ଚଳରେ ବ୍ୟବହୃତ ହଉଥିବା ଏକ ସିନୋ-ତିବତୀୟ ସମ୍ପୂର୍ଣ ଭାଷା ପରିବାର ।ଏହି ଅଞ୍ଚଳ ଚତୁର୍ଦିଗରେ ତିବତ , ଆସାମ , ଭୁଟାନ ଓ ବର୍ମା ଦେଶଦ୍ୱାରା ପରିବେଷ୍ଟିତ । 

ଟାନୀ ଭାଷା ଅରୁଣାଚଳ ପ୍ରଦେଶ , ଆଦି ଅଞ୍ଚଳ , ଅପାଟାନୀ , ଗାଲୋ ,ମିଶିଙ୍ଗ , ନିଶି , ଉପର ସିୟାଙ୍ଗ , ତଳ ସୁବନସିରି , ଉପର ସୀବନଶିରୀ,  ଧେମାଜି ଇତ୍ୟାଦି ଅଞ୍ଚଳରେ ପ୍ରାୟ 6 ଲକ୍ଷ୍ରୁ ଅଧିକ ଲୋକଙ୍କଦ୍ୱାରା ବ୍ୟବହାର ହେଇଥାଏ । ଟାନୀ ଭାଷା କହୁଥିବା ଅଞ୍ଚଳର ଆୟତନ ପ୍ରାୟ 40,000 ବର୍ଗ କିଲୋମିଟର । ଏହା ବ୍ଯତୀତ ଇଣ୍ଡୋ-ସିନୋ ସିମାଞ୍ଚଳ , ମେଦୋଙ୍ଗ ଅଞ୍ଚଳରେ ମଧ୍ୟ ବିଛୁରିତ ଭାବରେ ଏହି ଭାଷାର ପ୍ରଚାଳନ ରହିଛି ।

ଶ୍ରେଣୀ ବିଭାଗ 
ରକ୍ଷ୍ୟଣଶୀଳ ଭାବରେ ଟାନୀ ଭାଷାକୁ ସିନୋ-ତିବତାନ ଭାଷାର ଏକ ସ୍ୱତନ୍ତ୍ର ଶାଖା ଭାବରେ ନିଆଯାଇଥାଏ । ଦିଆରୋ ଭାଷା, ତରାୟଣ ଭାଷା ଓ ଇଦୁ ଭାଷା  କୁ ତାହାର ନିକଟତମ ସମ୍ପର୍କିତ ଭାବରେ ନିଆଯାଏ ।କିନ୍ତୁ ତାହାର ପ୍ରଣାଳୀଗତ ଭାବରେ ସମ୍ପର୍କ ଦର୍ଶାଯାଇ ପାରି ନାହିଁ ।

ପୁନଶ୍ଚ ଦେଖଣା 
 Siangic languages

ଟୀକା

ଆଧାର 
 Bradley, David, 1997. "Tibeto-Burman languages and classification." In David Bradley, ed. Tibeto-Burman languages of the Himalayas. Canberra, Australian National University Press: 1–72. .
 James A. Matisoff, 2003. The Handbook of Proto-Tibeto-Burman: System and Philosophy of Sino-Tibetan Reconstruction. Berkeley, University of California Press. .
 van Driem, George, 2001. Languages of the Himalayas: An Ethnolinguistic Handbook of the Greater Himalayan Region. Brill. .
 Post, Mark, 2006. "Compounding and the structure of the Tani lexicon." Linguistics of the Tibeto-Burman Area 29 (1): 41–60.
 Post, Mark, 2011. "Isolate substrates, creolization and the internal diversity of Tibeto-Burman." Workshop on The Roots of Linguistic Diversity. The Cairns Institute, James Cook University, Australia, June 9–10.
 Post, Mark, 2012. "The language, culture, environment and origins of Proto-Tani speakers: What is knowable, and what is not (yet)." In T. Huber and S. Blackburn, Eds. Origins and Migrations in the Extended Eastern Himalayas. Leiden, Brill: 161–194. .
 Post, Mark W. and Roger Blench, 2011. "Siangic: A new language phylum in North East India." 6th International Conference of the North East Indian Linguistics Society, Tezpur University, Assam, India, January 29 – February 2.
 Sun, Tianshin Jackson, 1993. A Historical–Comparative Study of the Tani (Mirish) Branch in Tibeto-Burman.  Berkeley, University of California PhD Dissertation.

ଭାଷା
ନୀଳାଦ୍ରି ମହୋଦୟ ଏକ ପ୍ରାଚୀନ ପୌରାଣିକ ଗ୍ରନ୍ଥ । ଏହା ସଂସ୍କୃତ ଭାଷାରେ ଲିଖିତ ।

ଇତିହାସ 
ନୀଳାଦ୍ରି ମହୋଦୟର ରଚନାକାଳ ନେଇ ଭିନ୍ନ ଭିନ୍ନ ମତ ଥିଲେ ହେଁ ଏହା ଅଷ୍ଟଦଶ ଶତାବ୍ଦୀର ଦ୍ୱୀତିୟାର୍ଦ୍ଧରେ ରଚନା ହୋଇଥିବାର ଇତିହାସରୁ ପ୍ରମାଣ ମିଳେ ।  ବର୍ତ୍ତମାନ ସୁଦ୍ଧା ଏହି ଗ୍ରନ୍ଥର ଉଲ୍ଲେଖ ଅନୁସାରେ ଶ୍ରୀମନ୍ଦିରର ବହୁତ ନୀତି ପରିଚାଳିତ । ବାମଦେବ ସଂହିତା, ନୀଳାଦ୍ରି ମହୋଦୟ, ନୀଳମତ ପୁରାଣକୁ ଶ୍ରୀମନ୍ଦିରର ବ୍ରାହ୍ମଣ ମହାଜନ ପୂଜାପଣ୍ଡା ଆଦି ବ୍ରାହ୍ମଣ ସେବକ ଓ ଦଇତାମାନେ ବହୁଳ ଭାବରେ ମାନ୍ୟତା ଦେଇଥାନ୍ତି ।  ନୀଳାଦ୍ରି ମହୋଦୟର ରଚୟିତାଙ୍କ ସମ୍ବନ୍ଧରେ ଯାହା ଅନୁମାନ କରାଯାଏ, ତାହା ହେଉଛି କୌଣସି ବ୍ରାହ୍ମଣ ସେବାୟତ ଅର୍ଥାତ୍ ପୂଜାପଣ୍ଡା, ପତି ମହାପାତ୍ର ମୁଦିରଥ ବା ଅନୁରୂପ କୌଣସି ପୁରାତନ ବ୍ରାହ୍ମଣ ସେବକଙ୍କଦ୍ୱାରା ଏହା ଲିଖିତ । ଏହି ପୁସ୍ତକରେ ବିଦ୍ୟାପତି ଓ ତାଙ୍କର ବଂଶଧର ସେବକଙ୍କର ବିଷୟରେ ବହୁଳ ଉଲ୍ଲେଖ ରହିଛି ।

ଆଧାର 

ପୁରାଣ
ସଂସ୍କୃତ ଗ୍ରନ୍ଥ
୨୦୧୫ ନବକଳେବର ଗଣସମ୍ପାଦନାରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଚନ୍ଦ୍ରଭାଗା କବି ରାଧାନାଥ ରାୟଙ୍କ ରଚିତ ଏକ ଓଡ଼ିଆ କବିତା । ଏହି କାବ୍ୟର ଆରମ୍ଭରେ କବି ଜଗନ୍ନାଥଙ୍କର ପୌଷ ମାସର ରାମାଭିଷେକ ଉତ୍ସବ ବିଷୟରେ ବର୍ଣ୍ଣନା କରିଥିଲେ । ଏଥିରେ ସେ ଅନେକ ଦେବଦେବୀଙ୍କ ବିଷୟରେ ଲେଖି ସହିତ ସେମାନଙ୍କର ଅଧିଷ୍ଠିତ ପୀଠର ପ୍ରାକୃତିକ ବର୍ଣ୍ଣନା ମଧ୍ୟ କରିଛନ୍ତି । ଏଥିରେ ସୁମନ୍ୟୁ ଋଷି ସୂର୍ଯ୍ୟଙ୍କୁ ତାଙ୍କ ପୁତ୍ରୀ ଚନ୍ଦ୍ରଭାଗାଙ୍କ ପ୍ରତି କରାଯାଇଥିବା ଖରାପ ବ୍ୟବହାର ପାଇଁ ଅଭିଶାପ ଦେବା କଥା ଲେଖାଯାଇଛି । ସେହି ଅଭିଶାପ ଯୋଗୁ କୋଣାର୍କ ସୂର୍ଯ୍ୟମନ୍ଦିର ଭାଙ୍ଗି ଯାଇଥିଲା ବୋଲି କବିତାରେ ବର୍ଣ୍ଣନା କରାଯାଇଛି । ୧୮୮୦-୯୦ ଦଶକ ମଧ୍ୟରେ ଲେଖା ଯାଇଥିଲା ।

ଚନ୍ଦ୍ରଭାଗା
ସୁମନ୍ୟୁ ନାମରେ ପରଶୁ-
                    ରାମ ଶିଷ୍ୟ ପ୍ରବର
ମହୋଦଧି ତୀରେ ସମାଧି
                     ଯୋଗେଥିଲେ ତତ୍ପର।
ଚନ୍ଦ୍ରଭାଗା ନାମେ ଦୁହିତା
                    ସେହି ଋଷି ପ୍ରଭାବେ,
ସାଗର-ଅପ୍ସସରୀ ଗର୍ଭରୁ
                     ଜନ୍ମିଥିଲା ସେ ଠାବେ।
ପାଲିଲେକ ଅତି ଯତନେ
                      ଯତି କନ୍ୟାରତନ,
ଯଥାକାଲେ ଅଙ୍ଗ ମଣ୍ଡିଲା
                      ଅଭିନବ ଯୌବନ।
ନେତ୍ର ଯୁଗେ ଯୁବା ପିଅନ୍ତି
                      ଯେଉଁ ରୂପ ଅମୃତ,
ସେ ଅମୃତେ କଲା ଯୌବନ
                       ବାଳା-ତନୁ ଧଉତ।

ଆଧାର

ବାହାର ଲିଙ୍କ 

କବିତା
ଓଡ଼ିଆ କବିତା
ଘଟଣାବଳୀ

ଜନ୍ମ 
 ୧୯୨୨- ସୁରେନ୍ଦ୍ର ମହାନ୍ତି, ପଦ୍ମଶ୍ରୀ ସମ୍ମାନିତ ରାଜନେତା ଓ ଲେଖକ (ମୃତ୍ୟୁ: ୨୧ ଡିସେମ୍ବର ୧୯୯୦)

ମୃତ୍ୟୁ

ପର୍ବପର୍ବାଣି

ବାହାର ଲିଙ୍କ 

  BBC: ଏହି ଦିନ
  କାନାଡାରେ ଏହି ଦିନ

ମଇ
ବଟଦ୍ୱାରା ତିଆରି ତାରିଖ ଲେଖା
ବାସୁଦେବପୁର (କ୍ରମିକ ସଂଖ୍ୟା: ୪୫) ଭଦ୍ରକ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ । 
ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବାସୁଦେବପୁର (ବି), ବାସୁଦେବପୁର ବ୍ଳକ ଓ ତିହିଡ଼ି ବ୍ଳକର କିଛି ଅଞ୍ଚଳ  ।

ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବିଜୟଶ୍ରୀ ରାଉତରାୟ ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ମାଧବାନନ୍ଦ ମଲ୍ଲିକଙ୍କଠାରୁ ୬୫୦୬ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। 

ଗତ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ବିଜୟଶ୍ରୀ ରାଉତରାୟ, ଭାରତୀୟ ଜାତୀୟ କଂଗ୍ରେସ ପ୍ରାର୍ଥୀ ମାଧବାନନ୍ଦ ମଲିକଙ୍କଠାରୁ ୬,୮୪୦ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ ।

୨୦୦୯ ନିର୍ବାଚନ ଫଳାଫଳ

*: ମୋଟ ବୈଧ ଭୋଟର ଶତକଡ଼ା ଭାଗ

ନିର୍ବାଚିତ ବିଧାୟକଗଣ
୧୯୫୭ରୁ ୨୦୦୯ ମଧ୍ୟରେ ମୋଟ ୧୨ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: 

 ୨୦୧୯: ବିଷ୍ଣୁବ୍ରତ ରାଉତରାୟ (ବିଜଦ)‌
 ୨୦୧୪: ବିଜୟଶ୍ରୀ ରାଉତରାୟ (ବିଜଦ)
୨୦୦୯: (୪୫): ବିଜୟଶ୍ରୀ ରାଉତରାୟ (ବିଜଦ)
୨୦୦୪: (୨୨): ବିଜୟଶ୍ରୀ ରାଉତରାୟ (ବିଜଦ)
୨୦୦୦: (୨୨): ବିଜୟଶ୍ରୀ ରାଉତରାୟ (ବିଜଦ)
୧୯୯୫: (୨୨): ବିଜୟଶ୍ରୀ ରାଉତରାୟ (ଜନତା ଦଳ)
୧୯୯୦: (୨୨): ବିଜୟଶ୍ରୀ ରାଉତରାୟ (ଜନତା ଦଳ)
୧୯୮୫: (୨୨): ମଧୁସୂଦନ ପାଣିଗ୍ରାହୀ (କଂଗ୍ରେସ)
୧୯୮୦: (୨୨): ଜଗବନ୍ଧୁ ଦାସ (କଂଗ୍ରେସ-ଇ)
୧୯୭୭: (୨୨): ନୀଳମଣି ରାଉତରାୟ (ଜନତା)
୧୯୭୪: (୨୨): ଜଗବନ୍ଧୁ ଦାସ (କଂଗ୍ରେସ)
୧୯୭୧: (୨୧): ନୀଳମଣି ରାଉତରାୟ (ଉତ୍କଳ କଂଗ୍ରେସ)
୧୯୬୭: (୨୧): ହରେକୃଷ୍ଣ ମହତାବ (ଜନ କଂଗ୍ରେସ)
୧୯୬୧: (୧୨୧): ନୀଳମଣି ରାଉତରାୟ (କଂଗ୍ରେସ)

ଆଧାର

ଓଡ଼ିଶାର ବିଧାନ ସଭା ନିର୍ବାଚନ ମଣ୍ଡଳୀ
ଭଦ୍ରକ ଜିଲ୍ଲା
ଅଖିଳ ମୋହନ ପଟ୍ଟନାୟକ (୧୮ ଡିସେମ୍ବର ୧୯୨୭ - ୨୯ ନଭେମ୍ବର ୧୯୮୨) ଜଣେ ଓଡ଼ିଆ ଗଳ୍ପ ଲେଖକ ଥିଲେ । ୧୯୨୭ ମସିହା ଡିସେମ୍ବର ୧୮ ତାରିଖ ଦିନ ଅଖିଳ ମୋହନ ଜନ୍ମଗ୍ରହଣ କରିଥିଲେ ।  ତାଙ୍କ ବାପା ବାଙ୍କବିହାରୀ ପଟ୍ଟନାୟକ ଥିଲେ ଖୋର୍ଦ୍ଧା ଉଚ୍ଚବିଦ୍ୟାଳୟର ପ୍ରଧାନ ଶିକ୍ଷକ । ସେ ୧୯୪୪ ମସିହାରେ ଖୋର୍ଦ୍ଧା ହାଇସ୍କୁଲରୁ ମାଟ୍ରିକ ଓ ୧୯୪୮ ମସିହାରେ ପୁରୀର ସାମନ୍ତ ଚନ୍ଦ୍ରଶେଖର ସ୍ୱୟଂଶାସିତ ମହାବିଦ୍ୟାଳୟରୁ ବିଏ ପାସ କରିଥିଲେ । ୧୯୫୨ ମସିହାରେ କଟକର ମଧୁସୂଦନ ଆଇନ ମହାବିଦ୍ୟାଳୟରୁ ଆଇନରେ ଡିଗ୍ରୀ ହାସଲ କରିଥିଲେ । ଛାତ୍ରଜୀବନରୁ ସେ ବାମପନ୍ଥୀ ଚିନ୍ତାଧାରା ପ୍ରତି ଆକର୍ଷିତ ହୋଇଥିଲେ । ଏଥିପାଇଁ ସେ ବହୁବାର କଲେଜରୁ ବରଖାସ୍ତ ହୋଇଥିଲେ ଓ କାରାବରଣ ମଧ୍ୟ କରିଥିଲେ । ଅଖିଳମୋହନ ପେଷାରେ ଜଣେ ଓକିଲ ଥିଲେ । 

ଅଖିଳମୋହନଙ୍କ ସମସାମୟିକ ସାହିତ୍ୟିକମାନେ ଗ୍ରାମାଞ୍ଚଳର ଜୀବନ ଆଧାରରେ ସେମାନଙ୍କ ସାହିତ୍ୟ ସୃଷ୍ଟି କରୁଥିଲା ବେଳେ ତାଙ୍କ ସାହିତ୍ୟର ମୁଖ୍ୟ ଉପଜୀବ୍ୟ ଥିଲା ସହରୀ ଜୀବନ । ୧୯୪୮ ମସିହାରେ, ତାଙ୍କର ପ୍ରଥମ ଗଳ୍ପ "ସପନ" ଶଙ୍ଖ ପତ୍ରିକାରେ ପ୍ରକାଶିତ ହୋଇଥିଲା । ୧୯୮୧ ମସିହାରେ ଓ ଅନ୍ଧଗଳି ପାଇଁ ତାଙ୍କୁ କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ମିଳିଥିଲା । ତାଙ୍କ ଲିଖିତ ପୁସ୍ତକ ଗୁଡ଼ିକ ଇଂରାଜୀ ଏବଂ ଅନ୍ୟ ଭାରତୀୟ ଭାଷାରେ ଅନୁବାଦିତ ହୋଇସାରିଛି ।  ଅଖିଳ ମୋହନ ଅଭିନୟରେ ମଧ୍ୟ ରୁଚି ରଖୁଥିଲେ । "ଜନତା ରଙ୍ଗମଞ୍ଚ"ର ପୁନରୁଦ୍ଧାର ଦିଗରେ, ସେ କାର୍ଯ୍ୟ କରିଥିଲେ । 

ଅଖିଳ ମୋହନଙ୍କ ସ୍ମୃତିରେ ପ୍ରତିବର୍ଷ ତାଙ୍କ ଜନ୍ମବାର୍ଷିକି ୧୮ଡିସେମ୍ବର ଦିନ "ଅଖିଳ ଉତ୍ସବ" ପାଳନ କରାଯାଏ ।

ସାହିତ୍ୟ ସର୍ଜନା
 ଓ ଅନ୍ଧଗଳି (ଗଳ୍ପ ସଂକଳନ)
 ଝଡ଼ର ଇଗଲ ଓ ଧରଣିର କୃଷ୍ଣସାର (ଗଳ୍ପ ସଂକଳନ)- ୧୯୬୪
 ଓ ଅନ୍ଧଗଳି - ୧୯୭୯
 ନଦୀର ନାମ ଗଣତନ୍ତ୍ର (ଗଳ୍ପ ସଂକଳନ) -  ୧୯୮୪
 ପ୍ରଥମ ଓ ଶେଷ (ଗଳ୍ପ ସଂକଳନ) - ୧୯୯୦
 ଅନ୍ୟ ଦେଶ (ଭ୍ରମଣ କାହାଣୀ)
 ଅନାଗତ ଫାଲ୍‌ଗୁନ (ଚିଠି ସଂକଳନ)
 ବାଘରାଣୀ ଖଇରୀ (ଜୀବନୀ ସଂକଳନ)
 ଅନ୍ୟଦେଶ (ଭ୍ରମଣ ବୃତ୍ତାନ୍ତ)

ପୁରସ୍କାର ଓ ସମ୍ମାନ
 କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର, ୧୯୮୧(ଓ ଅନ୍ଧଗଳି ପାଇଁ)
 ଝଙ୍କାର ପୁରସ୍କାର (କ୍ଷୁଦ୍ରଗଳ୍ପ), ୧୯୭୮ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)

ଆଧାର

୧୯୨୭ ଜନ୍ମ
୧୯୮୭ ମୃତ୍ୟୁ
କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ ଓଡ଼ିଆ ସାହିତ୍ୟିକ
ଝଙ୍କାର ପୁରସ୍କାର ସମ୍ମାନିତ
ଓଡ଼ିଆ ଗାଳ୍ପିକ
ଓଡ଼ିଆ ଲୋକ
ଦମନ ୨୦୨୨ ମସିହା ନଭେମ୍ବର ୪ ତାରିଖରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏଥିରେ ମୁଖ୍ୟ ଭୂମିକାରେ ବାବୁଶାନ ମହାନ୍ତି ଓ ଦୀପନ୍ୱିତ ଦାଶମହାପାତ୍ର ପ୍ରମୁଖ ଅଭିନୟ କରିଥିଲେ । ବିଶାଳ ମୌର୍ଯ୍ୟ ଏବଂ ଦେବୀ ପ୍ରସାଦ ଲେଙ୍କା ଏହି କଥାଚିତ୍ରର କାହାଣୀ, ଚିତ୍ରନାଟ୍ୟ ଏବଂ ନିର୍ଦ୍ଦେଶନା ଦେଇଥିଲେ ଏବଂ ଦିପେନ୍ଦ୍ର ସାମଲ ଏହାର ପ୍ରଯୋଜକ ଥିଲେ ।

ଅଭିନୟ 

 ବାବୁଶାନ ମହାନ୍ତି
 ଦୀପନ୍ୱିତ ଦାଶମହାପାତ୍ର

କାହାଣୀ 
ମାଲକାନାଗିରିର ଚିତ୍ରକୋଣ୍ଡା ପାଖ ବିଚ୍ଛିନ୍ନାଞ୍ଚଳରେ ମ୍ୟାଲେରିଆ ରୋଗ ଦମନ ପାଇଁ ଏକ ଯୁବ ଡାକ୍ତରଙ୍କର ପ୍ରୟାସକୁ ଏହି କଥାଚିତ୍ରରେ ଦର୍ଶାଯାଇଥିଲା ।

ନାମକରଣ 
ଓଡ଼ିଶା ସରକାରଙ୍କର ମ୍ୟାଲେରିଆ ରୋଗ ନିରାକରଣ କରିବା ଲକ୍ଷ୍ୟରେ "ଦୁର୍ଗମ ଅଞ୍ଚଳରେ ମ୍ୟାଲେରିଆ ନିରାକରଣ" (Durgama Anchalare Malaria Nirakaran) ନାମକ ଯୋଜନା କରାଯାଇଥିଲା । ଏହି ଯୋଜନାର ନାମ ଅନୁସାରେ କଥାଚିତ୍ରଟିର ନାଁ, ଦମନ (DAMaN) ରଖାଯାଇଥିଲା ।

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗୌରବ ଆନନ୍ଦ । ଜେପି ୱାର୍ଡ଼ସ୍ମିଥ ଓ ବାପୁ ଗୋସ୍ୱାମୀ ଭଳି ଗୀତିକାର ଏହି କଥାଚିତ୍ରଟିର ଗୀତ ରଚନା କରିଥିଲେ । ଋତୁରାଜ ମହାନ୍ତି, ବାବୁଶାନ୍, ଅନୁରାଗ ଦାସ, ଗୌରବ ଆନନ୍ଦ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ବିବାଦ 
ଦମନ ମୁକ୍ତିଲାଭ କରିବାର କିଛି ଘଣ୍ଟା ପରେ ୟୁଟ୍ୟୁବରେ ଏହାର ଭିଡିଓ ପ୍ରଚାରିତ ହେବାରୁ ଚଳଚ୍ଚିତ୍ରର ପ୍ରଯୋଜନା ଦଳ ଥାନାରେ ଅଭିଯୋଗ କରିଥିଲେ ।

ଆଧାର

ବାହାର ଲିଙ୍କ 

 ଦମନ ଟ୍ରେଲର 
 ଇଣ୍ଟରନେଟ ମୁଭି ଡାଟାବେସରେ ଦମନ 

୨୦୨୨ର ଓଡ଼ିଆ କଥାଚିତ୍ର‌
ଆରତୀ ଭୂୟାଁ ଓଡ଼ିଶାରେ ଜନ୍ମିତ ଜଣେ ଭାରତୀୟ ସମାଜସେବୀ । ସେ ମାତ୍ର ୨୭ ବର୍ଷ ବୟସରେ ଦେଶର ସର୍ବକନିଷ୍ଠା ସରପଞ୍ଚ ଭାବରେ ୨୦୧୨ ପଞ୍ଚାୟତ ନିର୍ବାଚନରେ ନିର୍ବାଚିତ ହୋଇଥିଲେ । ସେ ତାଙ୍କର ଚାକିରୀ ଜୀବନରୁ ଅବସର ନେଇ ସରପଞ୍ଚ ପଦ ପାଇଁ ନିର୍ବାଚନରେ ଛିଡ଼ା ହୋଇଥିଲେ । ତାଙ୍କ ଗାଆଁର ଶିକ୍ଷା ତ‌ଥା ଅନ୍ୟାନ୍ୟ ଉନ୍ନତି ପାଇଁ କାର୍ଯ୍ୟ କରିବା ଥିଲା ତାଙ୍କର ନିର୍ବାଚନର ପ୍ରତିଶ୍ରୁତି । ନିର୍ବାଚନରେ ଛିଡ଼ା ହେବା ଆଗରୁ ସେ ଆଇଡିବିଆଇ ବ୍ୟାଙ୍କରେ କାର୍ଯ୍ୟ କରୁଥିଲେ ।

୨୦୧୪ ମସିହାରେ ଆମେରିକାରେ ଅନୁଷ୍ଠିତ ଏକ କାର୍ଯ୍ୟକ୍ରମରେ ସେ ଭାରତର ପ୍ରତିନିଧିତ୍ୱ କରିଥିଲେ । ଏହି ସମ୍ମିଳନୀରେ ସେ ୨୧ଟି ଦେଶର ଭିନ୍ନ ଭିନ୍ନ ପାର୍ଥୀ ଯୋଗ ଦେଇଥିଲେ । ଆମେରିକାରେ ଅନୁଷ୍ଠିତ ଏହି କାର୍ଯ୍ୟକ୍ରମରେ ପୂର୍ବରୁ ଭାରତ ପ୍ରଧାନମନ୍ତ୍ରୀ ଇନ୍ଦିରା ଗାନ୍ଧି, ମୋରାରଜୀ ଦେଶାଇ, ଅଟଳ ବିହାରୀ ବାଜପେୟୀ ଏବଂ ପୂର୍ବତନ ରାଷ୍ଟ୍ରପତି କେ. ଆର. ନାରାୟଣନ ଓ ପ୍ରତିଭା ପାଟିଲଙ୍କ ପରେ ୬ଷ୍ଠ ଭାରତୀୟ ଥିଲେ ।

ଜୀବନୀ

ପ୍ରାରମ୍ଭିକ ଜୀବନ 
ଆରତୀ ଭୂୟାଁ ଗଞ୍ଜାମ ଜିଲ୍ଲାର ଢୁଙ୍କପଡ଼ାଠାରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଭାସ୍କର ଭୂୟାଁ ଜଣେ ଅବସରପ୍ରାପ୍ତ ପ୍ରଧାନ ଶିକ୍ଷକ ଏବଂ ମାଆ ରମାଦେବୀ ଥିଲେ ଜଣେ ଗୃହିଣୀ ଥିଲେ । ସେ ବ୍ରହ୍ମପୁର ବିଶ୍ୱବିଦ୍ୟାଳୟରୁ ଇତିହାସରେ ସ୍ନାତକ କରିବା ପରେ ଏମ୍.ବି.ଏ କରି ଆଇ.ଡି.ବି.ଆଇ. ବ୍ୟାଙ୍କରେ କାର୍ଯ୍ୟ କରିବା ଆରମ୍ଭ କରିଥିଲେ । ଆରତୀଙ୍କର ଅଜା-ଆଈ ସ୍ୱାଧୀନତା ସଂଗ୍ରାମରେ ଅଂଶଗ୍ରହଣ କରିଥିଲେ ।

ରାଜନୀତି 
ବ୍ୟାଙ୍କରେ ଚାକିରୀ କରିବାବେଳେ ସେ ତାଙ୍କର ଜନ୍ମଭୂମିକୁ ବୁଲିବାକୁ ଆସିଥିବା ବେଳେ ସେଠାକାର ପରିସ୍ଥିତି ବିଷୟରେ ଅବଗତ ହୋଇଥିଲେ । ଏହା ତାଙ୍କୁ ସମାଜସେବା ପ୍ରତି ଆଗ୍ରହୀ କରିଥିଲା । ଏହାପରେ ୨୦୧୨ ମସିହାରେ ପଞ୍ଚାୟତ ନିର୍ବାଚନ ପାଇଁ ସେଠାକାର ସ୍ଥାନୀୟ ଲୋକଙ୍କ ଅନୁରୋଧରେ ସେ ଜାନୁଆରୀ ମାସରେ ଚାକିରୀରୁ ଇସ୍ତଫା ଦେଇ ସରପଞ୍ଚ ପାର୍ଥୀ ଭାବରେ ନିର୍ବାଚନ ଲଢ଼ିଥିଲେ ଏବଂ ଦେଶର ସର୍ବକନିଷ୍ଠ ସରପଞ୍ଚ ଭାବରେ ସେ ଦାୟିତ୍ୱ ଗ୍ରହଣ କରିଥିଲେ । ନିର୍ବାଚନରେ ଜିତିବା ପରେ ସରପଞ୍ଚ ଭାବେ ସେ ସେଠାକାର ଶିକ୍ଷାର ବିକାଶ ପାଇଁ ଅଧିକ ଗୁରୁତ୍ୱ ଦେଇଥିଲେ । ସେହି ଅଞ୍ଚଳରେ ବନ୍ଦ ପ୍ରାୟ ଥିବା ହାଇସ୍କୁଲରେ ସେ ସେଠାକାର ତିନିଜଣ ଛାତ୍ରଙ୍କୁ ଶିକ୍ଷକ ଭାବରେ ନିଯୁକ୍ତି କରାଇ ପାଠପଢ଼ାରେ ବିକାଶ କରିବା ଦିଗରେ କାର୍ଯ୍ୟ ଆରମ୍ଭକରିଥିଲେ । ସେଠାକାର ଝିଅ ଓ ମ‌ହିଳାମାନଙ୍କୁ ସ୍ୱାକ୍ଷର କରାଇବା ପାଇଁ ସେ "ଟିପ ନୁହେଁ ଦସ୍ତଖତ" ନାମକ ଏକ ଅଭିଯାନ ଆରମ୍ଭ କରିଥିଲେ । ଏହି ଅଭିଯାନର ଫଳସ୍ୱରୂପ ୬ ମାସ ମଧ୍ୟରେ ୭୦୦ରୁ ଅଧିକ ମହିଳା ସାକ୍ଷର ହୋଇପାରିଥିଲେ । ସେ ଗାଆଁରୁ ଗାଆଁକୁ ସଂଯୋଗ କରୁଥିବା ରାସ୍ତା ନିର୍ମାଣ ପାଇଁ ପ୍ରଧାନମନ୍ତ୍ରୀ ଗ୍ରାମ ସଡ଼କ ଯୋଜନା ପାଣ୍ଠିରୁ ୭ କୋଟି ୪୨ ଲକ୍ଷ ଟଙ୍କାର ଅନୁଦାନ ଯୋଗାଡ଼ କରି ରାସ୍ତା ନିର୍ମାଣ କରାଇଥିଲେ । ଏହାପରେ ସେ ତାଙ୍କ ପଞ୍ଚାୟତରେ ୧,୫୦୦ରୁ ଉର୍ଦ୍ଧ୍ୱ ଶୌଚାଳୟ ନିର୍ମାଣ କରିଥିଲେ । ଏଥିରେ ମ‌ହିଳାମାନଙ୍କ ପାଇଁ ସ୍ୱତନ୍ତ୍ର ୧୨ଟି ଶୌଚାଳୟ ମଧ୍ୟ ଅନ୍ତର୍ଭୁକ୍ତ । ଏଥିସ‌ହିତ ମହିଳା ସଶକ୍ତିକରଣ ପାଇଁ ତାଙ୍କ ଉଦ୍ୟମରେ ଆରମ୍ଭ ହୋଇଥିବା କାର୍ଯ୍ୟକ୍ରମ ଯୋଗୁଁ ସେଠାକାର ମହିଳାମାନେ ଆତ୍ମନିର୍ଭରଶୀଳ ହୋଇପାରିଥିଲେ । ସରପଞ୍ଚ ଭାବରେ ତାଙ୍କର ୫ ବର୍ଷର କାର୍ଯ୍ୟକାଳ ପୂରଣ ହେବାପରେ ସେ ଆଉଥରେ ନିର୍ବାଚନ ଲଢ଼ିନଥିଲେ । ତାଙ୍କ ମତରେ ସେ କରିବାକୁ ଚାହୁଁଥିବା ଉନ୍ନତିମୂଳକ କାର୍ଯ୍ୟ ସେ କରିସାରିଥିବାରୁ ଅନ୍ୟ କେହି ସରପଞ୍ଚ ହେଲେ ଭଲ କାର୍ଯ୍ୟ ହେବ ।

ଆଧାର

ଜୀବିତ ବ୍ୟକ୍ତି
ଓଡ଼ିଆ ଲୋକ
ଗଞ୍ଜାମ ଜିଲ୍ଲାର ଲୋକ
ଭାଲାସିକ୍ଲୋଭିର, ଭାଲାସାଇକ୍ଲୋଭିର ମଧ୍ୟ ବନାନ କରାଯାଏ, ଏକ ଭୂତାଣୂରୋଧୀ ଔଷଧ ଯାହା ହର୍ପସ୍ ସିମ୍ପ୍ଲେକ୍‌ସ୍ କିମ୍ବା ହର୍ପିସ୍ ଜୋଷ୍ଟର (shingles)ର ଚିକିତ୍ସା ପାଇଁ ବ୍ୟବହୃତ ହୁଏ |  ବୃକ୍‌କ ପ୍ରତିରୋପଣ ପରେ ସାଇଟୋମେଗାଲୋଭୂତାଣୁ ସଂକ୍ରମଣ ପ୍ରତିରୋଧର ଉଚ୍ଚ ସଙ୍କଟ କ୍ଷେତ୍ରରେ ମଧ୍ୟ ବ୍ୟବହୃତ ହୁଏ |  ଏହା ପାଟିରେ ଦିଆଯାଏ | 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡ ବିନ୍ଧା ଏବଂ ବାନ୍ତି ହୋଇପାରେ |  ଗୁରୁତର ପାର୍ଶ୍ୱ ପ୍ରତିକ୍ରିୟାରେ ବୃକ୍‌କ ସମସ୍ୟା ଦେଖାଯାଇପାରେ |  ଗର୍ଭାବସ୍ଥାରେ ବ୍ୟବହାର ନିରାପଦ ମନେହୁଏ |  ଏହାକୁ ପ୍ରୋଡ୍ରଗ କୁହାଯାଏ ଯାହା ବ୍ୟକ୍ତିଙ୍କ ଶରୀରରେ ଆସାଇକ୍ଲୋଭିରରେ ପରିଣତ ହେବା ପରେ କାମ କରେ | 

ଭାଲାସିକ୍ଲୋଭିର ୧୯୮୭ ମସିହାରେ ପେଟେଣ୍ଟ ହୋଇଥିଲା ଏବଂ ୧୯୯୫ ମସିହାର ଡାକ୍ତରୀ ବ୍ୟବହାରରେ ଆସିଥିଲା ।   ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ |  ଯୁକ୍ତରାଜ୍ୟରେ ଏକ ମାସ ଯୋଗାଣ ଏନଏଚଏସକୁ ୨୦୧୯ ସୁଦ୍ଧା ପ୍ରାୟ £ ୩ ଖର୍ଚ୍ଚ କରିଥାଏ।  ଯୁକ୍ତରାଷ୍ଟ୍ରରେ ଏହି ପରିମାଣର ହୋଲସେଲ ମୂଲ୍ୟ ପ୍ରାୟ $ ୨.୮୦ ଅଟେ।  ୨୦୧୭ରେ, ଏହା ଯୁକ୍ତରାଷ୍ଟ୍ରରେ ୧୫୨ତମ ସାଧାରଣ ପ୍ରେସକ୍ରିପସନ ଔଷଧ ଥିଲା, ଯେଉଁଥିରେ ଚାରି ନିୟୁତରୁ ଅଧିକ ପ୍ରେସକ୍ରିପସନ୍ ରହିଥିଲା |

ଆଧାର 

ଚିକିତ୍ସା ବିଜ୍ଞାନ
Translated from MDWiki
ଚକ ହେଉଛି ଏକ ବୃତ୍ତୀୟ ସରଳ ଯନ୍ତ୍ର। ଚକ ଓ ଅଖ ସାହାଯ୍ୟରେ କୌଣସି ଭାରକୁ ସହଜରେ ପରିବହନ କରି ହୁଏ। ଯଦିଓ ପ୍ରାଥମିକ ଚକ ପରିବହନ ପାଇଁ ଦରକାର ହେଉଥିଲା, ଆଧୁନିକ ସମୟରେ ଏହାର ବ୍ୟବହାର ବହୁମୁଖୀ। ପରିବହନରେ ଏହା ସରଳରୈଖିକ ଘର୍ଷଣକୁ ବୃତ୍ତୀୟ ଘର୍ଷଣରେ ପରିବର୍ତ୍ତନ କରି କାମକୁ ସହଜ କରିଥାଏ। ଖ୍ରୀ.ପୂ. ୩୫୦୦ରେ କୁମ୍ଭାରଚକ ଓ ସ୍ଲେଜ୍‌ଗାଡ଼ିକୁ ମିଶାଇ ଅଖଚକର ଉଦ୍ଭାବନ ହୋଇଥିଲା। ଚକର ବ୍ୟବହାର ସାଧାରଣ ଜୀବନରେ ଅନେକ। ପୁରାଣରୁ ଆରମ୍ଭ କରି ଆଧୁନିକ ଟେକ୍ନୋଲୋଜିରେ ଚକର ପ୍ରଭାବ ସୁଦୂରବିସ୍ତାରୀ।

ଧାର୍ମିକ ବିଶ୍ୱାସ
 ଭଗବାନ ବିଷ୍ଣୁଙ୍କ ଆୟୁଧ ହେଉଛନ୍ତି ସୁଦର୍ଶନ ଚକ୍ର। ଏବେ ମଧ୍ୟ ସୁଦର୍ଶନ ଚକ୍ର ପୁରୀ ଶ୍ରୀମନ୍ଦିରରେ ପ୍ରଭୁ ଜଗନ୍ନାଥ, ବଳଭଦ୍ର ଓ ଦେବୀ ଶୁଭଦ୍ରାଙ୍କ ସହିତ ଚତୁର୍ଧାମୂର୍ତ୍ତୀ ଭାବେ ପୂଜା ପାଉଛନ୍ତି। ପ୍ରଭୁ ଜଗନ୍ନାଥଙ୍କ ଆଖିର ଆକୃତି ହେଉଛି ଚକ୍ରାକାର। ଆହୁରି ମଧ୍ୟ ପୁରୀକୁ ଯାଉଥିବା ଭକ୍ତମାନେ ଦୂରରୁ ଶ୍ରୀମନ୍ଦିରର ନୀଳଚକ୍ର ଦେଖିପାରିଥାନ୍ତି। ନୀଳଚକ୍ର ଦର୍ଶନ ମାତ୍ରେ ଯାତ୍ରା କଷ୍ଟ ଲାଘବ ହୁଏ ବୋଲି ଲୋକ ବିଶ୍ୱାସ ଅଛି‌। ବିଶ୍ୱ ଐତିହ୍ୟ ମାନ୍ୟତା ପ୍ରାପ୍ତ କୋଣାର୍କର ସୂର୍ଯ୍ୟ ମନ୍ଦିର ଯେତିକି ପ୍ରସିଦ୍ଧ, ରଥ ଢାଞ୍ଚାରେ ମନ୍ଦିରର ନିର୍ମାଣ ଓ ମନ୍ଦିର ଗାତ୍ରରେ ଚକର ଶିଳ୍ପକଳା ସେତିକି ପ୍ରସିଦ୍ଧ।

ଗଣତନ୍ତ୍ର
ଭାରତୀୟ ଜାତୀୟ ପତାକାକୁ ତ୍ରିରଙ୍ଗା ପତାକା ମଧ୍ୟ କୁହାଯାଏ। ନାରଙ୍ଗୀ, ଶ୍ୱେତ ଓ ସବୁଜ ରଙ୍ଗରେ ରଙ୍ଗାୟିତ ହେଲେ ମଧ୍ୟ ଅଶୋକ ଚକ୍ର ହେଉଛି ପତାକାର ମୁଖ୍ୟ ଅଂଶ। ଭାରତ ସରକାରଙ୍କ ତରଫରୁ ପ୍ରଦାନ କରାଯାଉଥିବା ସାମରିକ ସମ୍ମାନ ମଧ୍ୟରେ ବୀର ଚକ୍ର, ମହାବୀର ଚକ୍ର, ପରମବୀର ଚକ୍ର, ସୌର୍ଯ୍ୟ ଚକ୍ର, କିର୍ତ୍ତୀ ଚକ୍ର ଓ ଅଶୋକ ଚକ୍ର ସମ୍ମାନ ଅତ୍ୟନ୍ତ ଗୁରୁତ୍ୱ ବହନ କରେ।

ବିଜ୍ଞାନ
କେଉଁ ଆଦିମ ଯୁଗରୁ ମଣିଷ ସୂର୍ଯ୍ୟର ଗୋଲାକାର ସ୍ୱରୂପ ପ୍ରତି ଜିଜ୍ଞାସା ଜ୍ଞାପନ କରିଆସିଛି। ଚନ୍ଦ୍ରର କେତେବେଳେ ଚକ୍ରାକାର, ଅନ୍ୟ ବେଳେ ଖଣ୍ଡିଆ ରୂପ ଏପରି ଜିଜ୍ଞାସାକୁ ଇନ୍ଧନ ଦେଇଛି। କାଳକ୍ରମେ ଏକଥା ମଧ୍ୟ ପ୍ରମାଣିତ ହୋଇଛି ଯେ ପୃଥିବୀର ଆକାର ହେଉଛି ଗୋଲାକାର। ସୂର୍ଯ୍ୟ ଓ ଚନ୍ଦ୍ରର ଚକ୍ରାକାର ମଧ୍ୟ ଆମର ଧାର୍ମିକ ବିଶ୍ୱାସକୁ ପୁଷ୍ଟ କରିଛି। ପ୍ରଭୁ ଜଗନ୍ନାଥଙ୍କ ଦୁଇ ଚକାଆଖି ସୂର୍ଯ୍ୟ ଓ ଚନ୍ଦ୍ରଙ୍କ ପ୍ରତିରୂପ ବୋଲି ବିଶ୍ୱାସ କରାଯାଏ।

ପଦାର୍ଥ ବିଜ୍ଞାନ
କୌଣସି ପଦାର୍ଥ ସର୍ବନିମ୍ନ ପାର୍ଶ୍ୱତଳ ପାଇବା ପାଇଁ ଗୋଲାକାର ଆକାର ଧାରଣ କରେ। ପୃଥିବୀର ବାୟୁମଣ୍ଡଳରେ ସବୁଦିଗରୁ ଚାପ ଯୋଗୁ ଜଳବିନ୍ଦୁମାନେ ଗୋଲାକାର ହୋଇଥାଆନ୍ତି। ମହାକାଶରେ ଜ୍ୟୋତିଷ୍କମାନେ ନିଜର ଆଭ୍ୟନ୍ତରୀଣ ମାଧ୍ୟାକର୍ଷଣ ଯୋଗୁ ଗୋଲାକାର ଆକୃତି ଧାରଣ କରିଥାଆନ୍ତି। ଗୋଟିଏ ଜ୍ୟୋତିଷ୍କ (ଉଦାହରଣ-ଉଲ୍‌କାପିଣ୍ଡ) ହାରାହାରି ୧୦୦ କି.ମି. ବ୍ୟାସରୁ କମ୍‌ ହେଲେ ଅନିୟମିତ ଆକୃତିରେ ଥାଆନ୍ତି। ବ୍ୟାସ ୧୦୦ କି.ମି.ରୁ ଅଧିକ ହେଲେ ନିଜର ମାଧ୍ୟାକର୍ଷଣ ଶକ୍ତି ଜ୍ୟୋତିଷ୍କକୁ ଗୋଲକ ଆକାର ପ୍ରଦାନ କରେ।

ଜ୍ୟାମିତି
ଜ୍ୟାମିତିର ବୃତ୍ତ ହେଉଛି ଏକ ଅବିଛେଦ୍ୟ ଅଙ୍ଗ। କୌଣସି ବୃତ୍ତର ପରିଧି ଓ ବ୍ୟାସର ଅନୁପାତ ହେଉଛି ଏକ ସ୍ତିରାଙ୍କ। ଏହାକୁ ପାଇ (π) ମଧ୍ୟ କୁହାଯାଏ। ଗଣିତଶାସ୍ତ୍ରରେ ପାଇର ଆବିଷ୍କାର ଯୁଗୋପଯୋଗୀ। ଆଧୁନିକ ବୈଷୟିକ ବିଦ୍ୟାରେ ପାଇର ପ୍ରୟୋଗ ଜରୁରୀ।

ପରିବହନ
ଚକ କହିଲେ ଯାହା ଆମ ମନକୁ ପ୍ରଥମେ ଆସିଥାଏ ତାହା ହେଉଛି କୌଣସି ଗାଡ଼ିର ଚକ। ପ୍ରାଥମିକ ଚକର ବ୍ୟବହାର ଯଦିଓ କେବଳ ଭାର ବୋହିବା ପାଇଁ ଥିଲା, ଏବେର ଚକ କେବଳ ସେତିକିରେ ସୀମିତ ନରହି ସୌନ୍ଦର୍ଯ୍ୟରେ ଅଂଶଗ୍ରହଣ କରୁଛି।

ଆଧାର

ବିଜ୍ଞାନ
ପରିବହନ
ପୋରବନ୍ଦର  ଗୁଜରାଟର ପୋରବନ୍ଦର ଜିଲ୍ଲାରେ ଅବସ୍ଥିତ ଏକ ସହର। ମହାତ୍ମା ଗାନ୍ଧୀ ଓ ଭକ୍ତ ସୁଦାମାଙ୍କ ଜନ୍ମ ସ୍ଥାନ ପାଇଁ  ଏହି ସହର ପ୍ରସିଦ୍ଧ ।

ଭୂଗୋଳ

ଇତିହାସ

ଜନସଂଖ୍ୟା ଓ ସାକ୍ଷରତା 
୨୦୧୧ ମସିହାର ଭାରତୀୟ ଜନଗଣନା ଅନୁସାରେ ପୋରବନ୍ଦର ସହରର ମୋଟ ଜନସଂଖ୍ୟା ୨୧୭୩୦୭ ଅଟେ । ସେଥି ମଧ୍ୟରୁ ୫୧.୬୬% ଜଣ ପରୁଷ ହୋଇଥିବା ବେଳେ ୪୮.୪୪% ଜଣ ନାରୀ ଅଟନ୍ତି । ପୋରବନ୍ଦରର ସାକ୍ଷରତା ହାର ୮୬.୪୬% ଅଟେ ।

ପର୍ଯ୍ୟଟନ

ଆଧାର

ବାହାର ତଥ୍ୟ

 

ଗୁଜରାଟର ସହର
ଡାର୍କ ୱେବ ହେଉଛି ୱାର୍ଲଡ଼ ୱାଇଡ଼ ୱେବର ଏପରି ଏକ ଅଂଶ ଯାହା ଡାର୍କ ନେଟରେ ପରିଚାଳିତ ହୋଇଥାଏ । ଡାର୍କ ୱେବରେ ଥିବା ତଥ୍ୟକୁ ହାସିଲ କରିବା ପାଇଁ କିଛି ବିଶେଷ ସଫ୍ଟୱେର ଏବଂ ପ୍ରଣାଳୀ ଆବଶ୍ୟକ । ଡାର୍କ ୱେବ ଡିପ ୱେବର ଏକ ଛୋଟ ଅଂଶ ପ୍ରସ୍ତୁତ କରିଥାଏ । ଡ଼ିପ ୱେବ ଇଣ୍ଟରନେଟର ଏପରି ଏକ ଅଂଶ ଯାହା କି ସନ୍ଧାନୀ ସଫ୍ଟୱେୟାରଦ୍ୱାରା ଈଂଡେ଼କ୍ସ ହୋଇ ନଥାଏ । ଡାର୍କ ୱେବ ଏବଂ ଡ଼ିପ ୱେବ ଏକା ପ୍ରକାରର ଲାଗୁ ଥିଲେ ମଧ୍ୟ ସେମାନଙ୍କୁ ସମାନ ବୋଲି ଭାବିନେବା ଠିକ ନୁହେଁ ।

ଡାର୍କ ୱେବକୁ ଧାରଣ କରୁଥିବା ଡାର୍କ ନେଟ କେତେକ ପୀୟର ଟୁ ପୀୟର ନେଟୱର୍କ ଏବଂ ଟୋର, ଆଇ ଟୁ ପି ଭଳି ନେଟୱର୍କକୁ ନେଇ ପ୍ରସ୍ତୁତ ହୋଇ ଥାଏ । ଏନକ୍ରିପ୍ସନ ନଥିବାରୁ ଡାର୍କ ନେଟକୁ ବ୍ୟବହାର କରୁଥିବା ବ୍ୟକ୍ତିମାନେ, ସାଧାରଣ ୱେବକୁ କ୍ଲିୟରନେଟ ବୋଲି ମଧ୍ୟ କହିଥାନ୍ତି ।

ଆଧାର

ଇଣ୍ଟରନେଟ
ପ୍ରତିବର୍ଷ ଡିସେମ୍ବର ୧୦ ତାରିଖରେ ମାନବାଧିକାର ଦିବସ ସମଗ୍ର ବିଶ୍ୱରେ ପାଳନ କରାଯାଏ ।

ଇତିହାସ 
ମିଳିତ ଜାତିସଂଘର ସାଧାରଣ ସଭାର ୧୦ ଡିସେମ୍ବର ୧୯୪୮ ଅଧିବେଶନରେ ମାନବିକ ଅଧିକାରର ସର୍ବଭାରତୀୟ ଘୋଷଣାନାମା କରାଯାଇଥିଲା । ମିଳିତ ଜାତିସଂଘର ଏହି ପ୍ରଥମ ପ୍ରମୁଖ ସଫଳତା ତଥା ଘୋଷଣାକୁ ସମ୍ମାନିତ କରିବାକୁ ଏହି ତାରିଖ ଚୟନ କରାଯାଇଥିଲା । ମାନବାଧିକାର ଦିବସର ଆନୁଷ୍ଠାନିକ ଘୋଷଣା ୪ ଡିସେମ୍ବର ୧୯୫୦ରେ ସାଧାରଣ ସଭାର ୩୧୭ତମ ସାଧାରଣ ଅଧିବେଶନରେ ଗୃହୀତ ହୋଇଥିଲା । ଯେତେବେଳେ ସାଧାରଣ ସଭାରେ ଏହି ସଂକଳ୍ପ ଘୋଷଣା କରାଯାଇଥିଲା, ସମସ୍ତ ସଦସ୍ୟ ରାଷ୍ଟ୍ର ତଥା ଅନ୍ୟ ଯେ କୌଣସି ଆଗ୍ରହୀ ସଂଗଠନକୁ ଏହି ଦିନ ପାଳନ କରିବାକୁ ଆମନ୍ତ୍ରଣ କରାଯାଇଥିଲା ।

ପାଳନ 
ଏହି ଦିନଟିରେ ସାଧାରଣତଃ ଉଚ୍ଚସ୍ତରୀୟ ରାଜନୈତିକ ସମ୍ମିଳନୀ ତଥା ମାନବିକ ଅଧିକାର ସମ୍ବନ୍ଧୀୟ ସାଂସ୍କୃତିକ କାର୍ଯ୍ୟକ୍ରମ ଏବଂ ପ୍ରଦର୍ଶନୀ କରାଯାଇଥାଏ । ଏଥିସହ ପାରମ୍ପାରିକ ଭାବରେ ୧୦ ଡିସେମ୍ବରରେ ମିଳିତ ଜାତିସଂଘର ମାନବିକ ଅଧିକାର ପୁରସ୍କାର ଏବଂ ନୋବେଲ ଶାନ୍ତି ପୁରସ୍କାର ମଧ୍ୟ ପ୍ରଦାନ କରାଯାଏ । ମାନବିକ ଅଧିକାର କ୍ଷେତ୍ରରେ ସକ୍ରିୟ ଥିବା ଅନେକ ସରକାରୀ ଏବଂ ବେସରକାରୀ ସଂଗଠନ ତଥା ଅନେକ ନାଗରିକ ମଧ୍ୟ ଏହି ଦିନକୁ ପାଳନ କରିବା ପାଇଁ ସ୍ୱତନ୍ତ୍ର କାର୍ଯ୍ୟକ୍ରମ ଆୟୋଜନ କରନ୍ତି ।

ଆଧାର 

ଡିସେମ୍ବର ମାସର ପାଳିତ ଦିବସ
ଡାପ୍ଟୋମାଇସିନ,  ଅନ୍ୟମାନଙ୍କ ମଧ୍ୟରେ ଏକ ବେପାର ନାମ କ୍ୟୁବିସିନ, ହେଉଛି ଏକ ଆଣ୍ଟିବାୟୋଟିକ ଯାହା ମେଥିସିଲିନ-ପ୍ରତିରୋଧୀ ସ୍ଟାଫିଲୋକୋକସ ଅରିଅସ (MRSA) ଭଳି ଗ୍ରାମ-ପଜିଟିଭ ଜୀବାଣୁଦ୍ୱାରା ସୃଷ୍ଟି ହୋଇଥିବା ଗୁରୁତର ସଂକ୍ରମଣର ଚିକିତ୍ସା ପାଇଁ ବ୍ୟବହୃତ ହୁଏ ।  ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ମୁଣ୍ଡବିନ୍ଧା, ରାସ, ଯକୃତ ସମସ୍ୟା, ମାଂସପେଶୀ ନଷ୍ଟ ହେବା ଏବଂ ଗଲୁ ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ କବକ ସଂକ୍ରମଣ, ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା ଏବଂ ଆଲର୍ଜି ପ୍ରତିକ୍ରିୟା ଅନ୍ତର୍ଭୁକ୍ତ ହୋଇପାରେ ।  ଏହା ଏକ ଲାଇପୋପେପ୍ଟାଇଡ୍ ଯାହା କେତେକ ବ୍ୟାକ୍ଟେରିଆର ଜୀବକୋଷ ଝିଲ୍ଲି ପରିବର୍ତ୍ତନ କରି କାର୍ଯ୍ୟକ୍ଷମ ହୁଏ । 

୨୦୦୩ ମସିହାରେ ଯୁକ୍ତରାଷ୍ଟ୍ରରେ ଏବଂ ୨୦୦୬ ମସିହାରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡାପ୍ଟୋମାଇସିନ ଅନୁମୋଦିତ ହୋଇଥିଲା ।  ସ୍ଟ୍ରେପ୍ଟୋମାଇସେସ ରୋଜିଓସ୍ପୋରସରୁ ପ୍ରାକୃତିକ ଉପାୟରେ ପ୍ରସ୍ତୁତ ହୁଏ । ୨୦୧୯ ମସିହାରେ ବିଶ୍ୱ  ସ୍ୱାସ୍ଥ୍ୟ ସଂଗଠନର ଜରୁରୀ ଔଷଧ ତାଲିକାରୁ ଏହାକୁ ହଟାଇ ଦିଆଯାଇଥିଲା ।  ତଥାପି ଏହା ମାନବ ଔଷଧ ଭାବରେ ଗୁରୁତ୍ୱପୂର୍ଣ୍ଣ ।

ଆଧାର 

ଚିକିତ୍ସା ବିଜ୍ଞାନ
ରାଧାକାନ୍ତ ପଣ୍ଡା (ଜନ୍ମ: ୨୪ ଅଗଷ୍ଟ ୧୯୩୭) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି । ୧୯୮୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ସଇଁତଳା ବିଧାନ ସଭା ନିର୍ବାଚନ ମଣ୍ଡଳୀରୁ ୯ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

ଜନ୍ମ, ପରିବା ଓ ଶିକ୍ଷା 
ରାଧାକାନ୍ତ ପଣ୍ଡା ୧୯୩୭ ମସିହାର ଅଗଷ୍ଟ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଲକ୍ଷ୍ମଣ ପଣ୍ଡା ଏବଂ ପତ୍ନୀଙ୍କ ନାମ କାଳନ୍ଦୀ ପଣ୍ଡା।

ରାଜନୈତିକ ଜୀବନ 
ରାଧାକାନ୍ତ ପଣ୍ଡା ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଛନ୍ତି ।

ଆଧାର 

୧୯୩୭ ଜନ୍ମ
ଜୀବିତ ବ୍ୟକ୍ତି
ଓଡ଼ିଆ ଲୋକ
ବଲାଙ୍ଗୀର ଜିଲ୍ଲାର ଲୋକ
୯ମ ଓଡ଼ିଶା ବିଧାନ ସଭାର ସଭ୍ୟ
ଲ୍ୟାରୀ ୱାଲ୍ ( ଜନ୍ମ ସେପ୍ଟେମ୍ବର ୨୭, ୧୯୫୪ ) ଜଣେ କମ୍ପ୍ୟୁଟର ପ୍ରୋଗ୍ରାମର ଅଟନ୍ତି । ସେ ପର୍ଲ୍ ପ୍ରୋଗ୍ରାମିଂ ଭାଷା ନିର୍ମାତା ଭାବେ ଜଣାଶୁଣା ।

ଆଧାର

ବାହାର ଲିଙ୍କ

 
 Slightly Skeptical View on Larry Wall and Perl (Softpanorama Larry Wall's page)
 Authoritative list of Larry Wall quotes
 Perl, the first Postmodern Language
 State of the Onion keynotes: 
 1997  
 1998 
 1999 
 2000 
 2001 
 2002 
 2003 
 2004
 2005 
 2006 
 2007
[Please note that as the State of the Onion speeches are often primarily based on visual humour, the transcripts may seem confusing or nonsensical.]

କମ୍ପ୍ୟୁଟର ବିଜ୍ଞାନ
୧୮୧୦ ଗ୍ରେଗୋରି ପାଞ୍ଜି ଅନୁସାରେ ଏକ ସାଧାରଣ ବର୍ଷ ଅଟେ |

ଘଟଣା

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଅଜ୍ଞାତ ତିଥି ଘଟଣା

ଜନ୍ମ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ମୃତ୍ୟୁ

ଜାନୁଆରୀ-ମାର୍ଚ୍ଚ

ଅପ୍ରେଲ-ଜୁନ

ଜୁଲାଇ-ସେପ୍ଟେମ୍ବର

ଅକ୍ଟୋବର-ଡିସେମ୍ବର

ଆଧାର 

୧୮୧୦
ବଟ ତିଆରି ବର୍ଷ ଲେଖା
ନିବେଦିତା ମେନନ (୧୯୫୮, ମୁମ୍ବାଇ) ଦିଲ୍ଲୀର ଜବାହରଲାଲ ନେହେରୁ ବିଶ୍ୱବିଦ୍ୟାଳୟର ଲେଖକ ତଥା ରାଜନୈତିକ ଚିନ୍ତାଧାରାର ପ୍ରଫେସର ଥିଲେ । ସେ ଏହା ପୂର୍ବରୁ ଲେଡି ଶ୍ରୀ ରାମ କଲେଜରେ ଏବଂ ଦିଲ୍ଲୀ ବିଶ୍ୱବିଦ୍ୟାଳୟର ରାଜନୀତି ବିଜ୍ଞାନ ବିଭାଗରେ ଶିକ୍ଷାଦାନ କରିଥିଲେ ।

ବିଦ୍ୱାନ ବୃତ୍ତି
ମେନନ ଜଣେ ନାରୀବାଦୀ ପଣ୍ଡିତ ଯିଏ ୨୦୦୯ ମସିହାରୁ ଦିଲ୍ଲୀର ଜବାହରଲାଲ ନେହେରୁ ବିଶ୍ୱବିଦ୍ୟାଳୟ (ଜେଏନୟୁ)ର ଆନ୍ତର୍ଜାତୀୟ ଷ୍ଟଡିଜ୍ ସ୍କୁଲରେ ଶିକ୍ଷାଦାନ କରିଛନ୍ତି । ଜେଏନୟୁକୁ ଯିବା ପୂର୍ବରୁ ସେ ୧୫ ବର୍ଷ ଲେଡି ଶ୍ରୀ ରାମ କଲେଜରେ ଏବଂ ସାତ ବର୍ଷ ପାଇଁ ଦିଲ୍ଲୀ ବିଶ୍ୱବିଦ୍ୟାଳୟରେ ରାଜନୀତି ବିଜ୍ଞାନ ବିଭାଗରେ ଶିକ୍ଷକ ଥିଲେ । ମେନନ କହିଛନ୍ତି ଯେ ସେ କଲେଜରେ ପ୍ରକାଶ ପାଇଥିବା ଭାରତୀୟ ନାରୀବାଦୀ ଆନ୍ଦୋଳନ ତଥା ବିଶ୍ୱ ସ୍ତରୀୟ ନାରୀବାଦୀଙ୍କ ଲେଖା ତାଙ୍କୁ ଯୌନ ସମ୍ପର୍କ ଏବଂ ରାଜନୀତିରେ ଏକ ଉତ୍ତମ ଚେତନା ସୃଷ୍ଟି କରିବାରେ ସାହାଯ୍ୟ କରିଥିଲା । ବେଟି ଫ୍ରିଡାନ୍, ଜର୍ମାଇନ ଗ୍ରୀର୍ ଏବଂ ଗ୍ଲୋରିଆ ଷ୍ଟେନେମଙ୍କ ପରି ବିଶ୍ୱ ନାରୀବାଦୀଙ୍କ କାର୍ଯ୍ୟଦ୍ୱାରା ସେ ବହୁତ ପ୍ରଭାବିତ ହୋଇଥିଲେ । ୧୯୮୦ ଦଶକରେ ଯେତେବେଳେ ଦିଲ୍ଲୀ ବିଶ୍ୱବିଦ୍ୟାଳୟରେ ସୌନ୍ଦର୍ଯ୍ୟ ପ୍ରତିଯୋଗିତା ବିରୁଦ୍ଧରେ ବିରୋଧ ହୋଇଥିଲା, ସେତେବେଳେ ସେ ଏହାକୁ ବିଶ୍ୱବିଦ୍ୟାଳୟରେ ଫ୍ରେଶର୍ସ ପ୍ରତିଭା ପ୍ରତିଯୋଗିତାରେ ସ୍ଥାନିତ କରିଥିଲେ ।

ମେନନ ନାରୀବାଦ ଏବଂ ରାଜନୀତି ବିଷୟରେ ଅନେକ ପୁସ୍ତକ ସମ୍ପାଦନା କରିଛନ୍ତି । ଅର୍ଥନୈତିକ ଏବଂ ରାଜନୈତିକ ସାପ୍ତାହିକ ପତ୍ରିକା, ଅନଲାଇନ୍ ନ୍ୟୁଜ୍ ବ୍ଲଗ୍ kafila.org ଏବଂ ଅନେକ ଖବରକାଗଜରେ ସେ ସାମ୍ପ୍ରତିକ ପ୍ରସଙ୍ଗଗୁଡ଼ିକ ଉପରେ ଲେଖିଛନ୍ତି ।

ମେନନ ତାଙ୍କର ଅଧିକାଂଶ ଛାତ୍ର ଏବଂ ସାଥୀଙ୍କ ଆଗରେ 'ନିଭି' ନାମରେ ଜଣାଶୁଣା । ସେ ଏକ ଉଚ୍ଚ ଜାତିର ମଧ୍ୟବିତ୍ତ ପରିବାରର ଅଟନ୍ତି ଏବଂ ମୁମ୍ବାଇ, କୋଲକାତାଓ ଦିଲ୍ଲୀ ସମେତ ଭାରତର ବିଭିନ୍ନ ସ୍ଥାନରେ ପାଳିତ ହୋଇଥିଲେ ।

ରାଜନୈତିକ ସକ୍ରିୟତା
ମେନନ ପରମାଣୁ ଶକ୍ତି ପ୍ରତି କଠୋର ବିରୋଧ ପାଇଁ ଜଣାଶୁଣା । ମେନନ ଭାରତ ତଥା ଏହାର ବାହାରେ କାଶ୍ମୀର ବିବାଦର ବିଭିନ୍ନ ଚିତ୍ର ଉପରେ ମନ୍ତବ୍ୟ ଦେଇଛନ୍ତି ଏବଂ ସଶସ୍ତ୍ର ବାହିନୀର ସ୍ୱତନ୍ତ୍ର ଶକ୍ତି ଆଇନକୁ ସମାଲୋଚନା କରିଛନ୍ତି ।

ନିବେଦିତା ମେନନ ଜଣେ ଭାରତୀୟ ଲେଖକ ଏବଂ ପ୍ରଫେସର ଯିଏକି କାଶ୍ମୀର ବିବାଦ ଉପରେ ମାର୍ଚ୍ଚ ୨୦୧୬ରେ ଜେଏନୟୁରେ ହୋଇଥିବା ବିରୋଧ ସମୟରେ ଜାତୀୟ ବିରୋଧୀ ସ୍ଲୋଗାନ ଦେଇଥିଲେ ।

ୟୁନିଫର୍ମ ସିଭିଲ କୋଡକୁ ମୁସଲମାନ ବିରୋଧୀ ବୋଲି ବର୍ଣ୍ଣନା କରିବା
୧୮ ଅକ୍ଟୋବର ୨୦୧୬ରେ ହିନ୍ଦୁରେ ପ୍ରକାଶିତ ଏକ ଆର୍ଟିକିଲରେ ମେନନ୍ ୟୁନିଫର୍ମ ସିଭିଲ୍ କୋଡ୍ (UCC)କୁ ସମାଲୋଚନା କରିଥିଲେ । ସେ ଲେଖିଛନ୍ତି ଯେ, "ୟୁନିଫର୍ମ ସିଭିଲ କୋଡର କଥାବାର୍ତ୍ତାର ଲିଙ୍ଗଗତ ନ୍ୟାୟ ସହ କୌଣସି ସମ୍ପର୍କ ନାହିଁ ।" ମୁସଲମାନମାନଙ୍କୁ 'ଅନୁଶାସନ' କରିବା ପାଇଁ ଏହା ଏକ ହିନ୍ଦୁ ଜାତୀୟତାବାଦୀ ଏଜେଣ୍ଡା ସହିତ ସମ୍ପୃକ୍ତ । ସେ ୟୁସିସିକୁ ମୁସଲମାନମାନଙ୍କୁ ମାଡ ମାରିବା ପାଇଁ ଏକ ବାଡ଼ି ବୋଲି ବର୍ଣ୍ଣନା କରି କହିଥିଲେ ଯେ, ମୁସଲିମ ବ୍ୟକ୍ତିଗତ ଆଇନ ଆଧୁନିକ ଅଟେ । ମହିଳାମାନେ ହିନ୍ଦୁ ବିବାହ ପରି ସମ୍ପତ୍ତି ଅଧିକାର ଏବଂ ବିବାହକୁ ଏକ ସିଭିଲ୍ ଚୁକ୍ତି ଭାବରେ ସ୍ୱୀକୃତି ଦିଅନ୍ତି ।

ମନୋନୀତ କାର୍ଯ୍ୟଗୁଡିକ
 ଶକ୍ତି ଏବଂ ପ୍ରତିଯୋଗିତା: ୧୯୮୯ ପରଠାରୁ ଭାରତ (ବର୍ତ୍ତମାନର ଗ୍ଲୋବାଲ୍ ଇତିହାସ) (୨୦୦୭)
 ଜଣେ ନାରୀବାଦୀ ପରି ଦେଖିବା (୨୦୧୨)
 ବିଦ୍ରୋହର ପୁନରୁଦ୍ଧାର: ଆଇନ ବାହାରେ ନାରୀବାଦୀ ରାଜନୀତି (୨୦୦୪)
 ଭାରତରେ ଲିଙ୍ଗ ଏବଂ ରାଜନୀତି 
 ଯୌନତା (ସଂଗୃହିତ ଭଲ୍ୟୁମ୍)

ଆଧାର

୧୯୫୮ ଜନ୍ମ
ଭାରତୀୟ ରାଜନୀତିଜ୍ଞ
ଭାରତୀୟ ନାରୀବାଦୀ
ଶ୍ରୀରାମକୃଷ୍ଣ କଥାମୃତ ଶ୍ରୀ ରାମକୃଷ୍ଣ ପରମହଂସଙ୍କ ଜନୈକ ଗୃହସ୍ଥ ଶିଷ୍ୟ ଶ୍ରୀ ମହେନ୍ଦ୍ର ନାଥ ଗୁପ୍ତ ବା ଶ୍ରୀ ମ.ଙ୍କଦ୍ୱାରା ରଚିତ ଏକ ଜୀବନ ବିବରଣୀ । ଏହି ବହିରେ ଶ୍ରୀ ମ. ତାଙ୍କ ଗୁରୁଙ୍କ ସହ ସାକ୍ଷାତଠାରୁ ମୃତ୍ୟୁ ପର୍ଯ୍ୟନ୍ତ ତାଙ୍କ ସହ ବିତାଇଥିବା ସମୟରେ ତାଙ୍କ କଥୋପକଥନ ଓ ଉପଦେଶ ବର୍ଣ୍ଣନା କରିଛନ୍ତି । ବଙ୍ଗଳା ଭାଷାରେ ରଚିତ ଏହି ବହି ପାଞ୍ଚୋଟି ଭାଗରେ ବିଭକ୍ତ ।

ଇତିହାସ 
ମହେନ୍ଦ୍ର ନାଥ ଗୁପ୍ତ ରିପନ କଲେଜରେ ଅଧ୍ୟାପକ ଭାବେ କାମ କରୁଥିଲେ । ଏବଂ ଅନେକ ସ୍କୁଲରେ ମଧ୍ୟ ପଢ଼ାଉ ଥିଲେ । ୧୩ ବର୍ଷ ବୟସରୁ ତାଙ୍କର ଡାଏରୀରେ ଦୈନିକ ବିବରଣୀ ଲେଖିବାର ଅଭ୍ୟାସ ରହିଥିଲା ।  ୧୮୮୨ ମସିହାରେ ତାଙ୍କର ଶ୍ରୀ ରାମକୃଷ୍ଣଙ୍କ ସହ ଦେଖା ହୋଇଥିଲା ଏବଂ ତାଙ୍କ ଶିକ୍ଷାଦ୍ୱାରା ପ୍ରଭାବିତ ହୋଇ ସେ ତାଙ୍କ ଦୈନନ୍ଦିନ ଜୀବନ ଓ କଥା ବିବରଣୀ ଡାଏରୀରେ ଲେଖି ରଖୁଥିଲେ । ଏହି ବିବରଣୀ ପରେ ଶ୍ରୀ ଶ୍ରୀ ରାମକୃଷ୍ଣ କଥାମୃତ ଭାବେ ପ୍ରକାଶିତ ହୋଇଥିଲା ।  ପ୍ରତି ପରିଚ୍ଛେଦରେ ସେ ସ୍ଥାନ ଓ ସମୟ ଲେଖି ରଖୁଥିଲେ ।

ଆଧାର

ବାହ୍ୟ ଆଧାର 
 Sri Sri Ramakrishna Kathamrita. English translation by Dharm Pal Gupta  at Sri Ma Trust

ଜୀବନୀ
ଇଥୋସକ୍ସିମାଇଡ (ଇଂରାଜୀ ଭାଷାରେ Ethosuximide, ବିକ୍ରୟ ନାମ ଜାରୋଣ୍ଟିନ/Zarontin) ଏକ ଔଷଧ ଯାହା ଆବସେନ୍ସ ସିଜର ରୋଗର (absence seizures) ଚିକିତ୍ସାରେ ବ୍ୟବ‌ହୃତ ହୁଏ । ଏହି ଔଷଧ ଏକ‌କ ଭାବରେ ଦିଆଯାଏ ବା ଅନ୍ୟାନ୍ୟ ଆଣ୍ଟିକନଭଲସାଣ୍ଟ (antiseizure medications) ଔଷଧ ଯେପରିକି ଭାଲପ୍ରୋଇକ ଏସିଡ (valproic acid) ସ‌ହିତ ଦିଆଯାଏ । ଏହି ଔଷଧ ପାଟିରେ ଦିଆଯାଏ । 

ଇଥୋସକ୍ସିମାଇଡର ପାର୍ଶ୍ୱ ପ୍ରତିକ୍ରିୟା ଅତି କମ ଦେଖାଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅରୁଚି, ପେଟ ଯନ୍ତ୍ରଣା, ତରଳ ଝାଡ଼ା ଓ ଥକ୍କା ଅନୁଭବ ଆଦି ଦେଖାଯାଏ । ସାଂଘାତିକ ପାର୍ଶ୍ୱ ପ୍ରତିକ୍ରିୟାରେ ଆତ୍ମହତ୍ୟା ଚିନ୍ତା (suicidal thoughts), ସାଇଟୋପେନିଆ (low blood cell levels) ଓ ଲୁପସ ଏରିଥେମାଟୋସସ (lupus erythematosus) ଇତ୍ୟାଦି ଦେଖାଯାଏ । ଗର୍ଭାବସ୍ଥାରେ ଓ ୩ ବର୍ଷ ବୟସରୁ କମ ଶିଶୁଙ୍କ ପ୍ରତି ଏହି ଔଷଧର ନିରାପଦ କି ନୁହେଁ, ତାହା ସ୍ପଷ୍ଟ ହୋଇନାହିଁ ।  ଇଥୋସକ୍ସିମାଇଡ ଏକ ସକସିନିମାଇଡ (succinimide) ଶ୍ରେଣୀର ଔଷଧ । ଏହାର କାର୍ଯ୍ୟବିଧି ମଧ୍ୟ ଅସ୍ପଷ୍ଟ ।

ଇଥୋସକ୍ସିମାଇଡ ଯୁକ୍ତରାଷ୍ଟ୍ର ଆମେରିକାରେ ସନ ୧୯୬୦ରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ଇଥୋସକ୍ସିମାଇଡ ଜେନେରିକ ନାମରେ (generic medication) ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଏକ ମାସ ଡୋଜର ହୋଲସେଲ ମୂଲ୍ୟ ପ୍ରାୟ ୨୭.୭୭ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସ ଡୋଜର ହୋଲସେଲ ମୂଲ୍ୟ ୪୧.୫୫ ଆମେରିକୀୟ ଡଲାର ।

ଆଧାର 
‌

ଔଷଧ